Document ID: 32006R1585

KOMISIJAS REGULA (EK) Nr. 1585/2006
(2006. gada 24. oktobris),
ar ko groza Padomes Regulas (EK) Nr. 318/2006 III pielikumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgu kopīgo organizāciju (1), un jo īpaši tās 10. panta 1. punktu,
tā kā:
(1)
Regulas (EK) Nr. 318/2006 III pielikumā ir noteiktas cukura, izoglikozes un inulīna sīrupa ražošanas valsts un reģionālās kvotas. Attiecībā uz 2006./2007. tirdzniecības gadu minētās kvotas koriģē vēlākais līdz 2006. gada 30. septembrim.
(2)
Korekcijas izriet galvenokārt no Regulas (EK) Nr. 318/2006 8. un 9. panta piemērošanas, jo tajā ir paredzēta papildu cukura kvotu piešķiršana, kā arī izoglikozes papildu kvotas un papildkvotas piešķiršana. Veicot korekcijas, ir jāņem vērā Komisijas 2006. gada 29. jūnija Regulā (EK) Nr. 952/2006, ar ko paredz sīki izstrādātus īstenošanas noteikumus Padomes Regulai (EK) Nr. 318/2006 attiecībā uz iekšējā cukura tirgus un kvotu sistēmas pārvaldību (2), paredzētie dalībvalstu paziņojumi, kuri konkrēti attiecas uz papildu kvotām un papildkvotām, kuras paziņojuma sagatavošanas dienā ir jau piešķirtas.
(3)
Regulas (EK) Nr. 318/2006 III pielikumā noteiktās kvotas koriģē, arī piemērojot 3. pantu Padomes 2006. gada 20. februāra Regulā (EK) Nr. 320/2006, ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (3), kurā ir paredzēts restrukturizācijas atbalsts uzņēmumiem, kas atsakās no savām kvotām. Tādejādi ir jāņem vērā visi gadījumi, kad atteikšanās no kvotām notikusi atbilstīgi Komisijas 2006. gada 29. septembra Paziņojumam (2006/C 234/04) par finanšu resursu paredzamo pieejamību, lai piešķirtu restrukturizācijas atbalstu 2006./2007. tirdzniecības gadā (4).
(4)
Regulas (EK) Nr. 318/2006 III pielikumā noteikto kvotu korekcijas neskar atbalsta piešķiršanas nosacījumus, kas paredzēti 10.f nodaļā Padomes 2003. gada 29. septembra Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (5), un 7. pantā Regulā (EK) Nr. 320/2006.
(5)
Tādēļ ir jāgroza Regulas (EK) Nr. 318/2006 III pielikums.
(6)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 318/2006 III pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 24. oktobrī

Labels: 7
18
17
6